Lasbrief vir koningin Elsa van ‘Frozen’ uitgereik | Maroela Media
Grafika: Seymour-polisiedepartement, Facebook
ŉ Polisiedepartement in Indiana, Amerika, het ŉ lasbrief vir inhegtenisneming uitgereik vir koningin Elsa van die fliek Frozen.
Volgens die lasbrief word sy gesoek vir ŉ “ysige koue” in verskeie dele van die land. Die Seymour-polisiedepartement versoek die publiek om hulle te help om die koningin op te spoor, omdat sy as “ŉ algemene las” beskou word.
“As jy dalk weet waar sy haarself bevind, kontak ons asseblief so vinnig as moontlik, ons is yskoud!” het die departement verlede Vrydag op sy Facebook-blad geskryf. “Bestuur ook baie versigtig en versorg diere wat buite bly. Baie dankie en ŉ veilige aand vir almal!”
Elsa word beskryf as ŉ 21-jarige vrou met blonde hare en blou oë, en sy weeg ongeveer 120 pond (54 kg).
Dié grappige inskrywing is ŉ teken van die ysige winter wat die noordelike halfrond tans beleef. Drie haaie is dood aangetref weens die ysige koue water in Cape Cod, Massachusetts. Die Calgary-dieretuin in Alberta, Kanada, moes hul pikkewyne na binne verskuif, aangesien hulle nie die temperatuur van minder as -25°C sou kon hanteer nie. Indianapolis verwag die komende temperatuur van -5°C en -7°C.
KNERTS KOUD · 1 jaar gelede
Regtig, as jy jou pikkewyne in moet bring is dit regtig koud.
Dis nou bietjie verblywende nuus dat daar gesoek word na haar. Sy bevind haar tans in duisende kinderkamers in ons land.
Sy is in die Sahara
Maroela media dis nou regtug vreeslik Oulik na al die negatiewe nuus gooi julle ñ grapie by die vreeslik goed baie dankie daarvoor julle vedien ñ madalia 150%but julle
Dit is absoluut briljant. Elsa kan dalk vir ons bietjie koelte skep met ons hitte golf. Sterkte met die ysweer Amerikaners.
Queen Elsa kan maar Kaap toe kom! Ons het die sneeu BAIE NODIG!!!
Dankie Maroela, mens het bietjie Humor ook nodig!